12. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ  ΕΡΓΩΝ, ΒΙΟΜΗΧΑΝΙΑΣ, ΚΟΙΝ.  ΠΡΟΝΟΙΑΣ, ΠΑΡΑ ΤΗ ΠΡΟΕΔΡΙΑ ΤΗΣ ΚΥΒΕΡΝΗΣΕΩΣ ΚΑΙ  ΕΣΩΤΕΡΙΚΩΝ Άριθ. 36/30/30 ΛΕ΄ της 5/24 Οκτ. 1956 (ΦΕΚ Β΄ 218) Περί των διατυπώσεων δι’ εγκατάστασιν και λειτουργίαν περιοδευόντων Κινηματογράφων. Έχοντες υπ’ όψει τας διατάξεις του άρθρ. 157 του από 15/17.5.1956 Β.Δ/τος «περί κανονισμού Θεάτρων-Κινηματογράφων κλπ.» εκδοθέντος εις εκτέλεσιν του άρθρ. 3 παρ. 6 του Α.Ν. 445/37 «περί τροποποιήσεως, συμπληρώσεως και κωδικοποιήσεως των περί Κινηματογράφων διατάξεων», καθορίζομεν ως κάτωθι τα της εγκαταστάσεως και λειτουργίας περιοδευόντων φορητών Κινηματογράφων, μη προβλεφθείσης ειδικώς της περιτώσεως ταύτης διά των άρθρ. 1, 2, 3 του ανωτέρω Α. Νόμου. Άδεια εγκαταστάσεως και λειτουργίας φορητού Κινηματογράφου χορηγείται παρά της οικείας Διοικήσεως Χωρ/κής δια την περιφέρειάν της, κατόπιν συμφώνου γνώμης διατυπουμένης εγγράφως παρ’ ηλεκτρολόγου Μηχανικού κεκτημένου διπλώματος Ανωτάτης Σχολής ή ελλείψει τοιούτου παρά Μηχανικού Κινηματογράφου πείρας, κεκτημένου πτυχίον επιβλέψεως και συντηρήσεως Κινηματογραφικών μηχανών, περί της καταστάσεως και ασφαλείας των μηχανημάτων προβολής και των ταινιών. Τα μηχανήματα προβολής επιθεωρώνται κατ’ έτος, μερίμνη του επιχειρηματίου, υπό του εν τη προηγουμένη παραγράφω αναφερομένου Μηχανικού, βεβαίωσις δε περί της καταστάσεως αυτών υποβάλλεται μετά της αιτήσεως ανανεώσεως της αδείας εις την οικείαν Διοίκησιν Χωροφυλακής. Εν τη αδεία, δέον να αναγράφηται το ονοματεπώνυμον του υπέρ ου αύτη εκδίδεται, η διάρκεια της ισχύος της, ήτις δεν πρέπει να υπερβαίνη το έτος και τα ληπτέα μέτρα ασφαλείας. Δια την ισχύν της εν λόγω αδείας εις λοιπάς περιφερείας απαιτείται και έγκρισις των αρμοδίων Διοικήσεων Χωροφυλακής. Αι χρησιμοποιούμεναι μηχαναί προβολής δέον να ώσιν απολύτου ασφαλείας και ακίνδυνοι, ο δε φωτισμός αυτών να προέρχηται από λαμπτήρας δι’ απλής συνδέσεως δια πρίζας και ουχί υπό βολταϊκού τόξου. Εις περίπτωσιν όμως καθ’ ην η μηχανή προβολής φωτίζεται υπό βολταϊκού τόξου, τότε ο χειρισμός αυτής δέον να γίνηται απαραιτήτως παρά Μηχανικού Κινηματογράφου κεκτημένου σχετικού πτυχίου χειριστού Κινηματογράφου. Αι προβαλλόμεναι ταινίαι δέον να ώσιν άφλεκτοι. Εις περίπτωσιν καθ’ ην αι ταινίαι δεν είναι άφλεκτοι, τότε την προβολήν διενεργεί Μηχανικός Κινηματογράφου κεκτημένος πτυχίον.  Περί της καταλληλότητος ή μη της προβολής των ταινιών δέον να αποφαίνηται προηγουμένως η αρμοδία επί του ελέγχου προβολής ταινιών Επιτροπή του παρά τη Προεδρία της Κυβερνήσεως Υπουργείου.  Ο ενδιαφερόμενος προ της εγκαταστάσεως και λειτουργίας του φορητού Κινηματογράφου δέον να παρουσιάζηται εις την τοπικήν Αστυνομικήν Αρχήν δια τον υπό ταύτης καθορισμόν του χώρου εις ον θα λειτουργήση. Περί της καταλληλότητος του χώρου από απόψεως α)ασφαλείας β)ανέσεως και γ)υγιεινής των θεατών αποφαίνεται η τοπική Αστυνομική Αρχή, δια μεν τας δύο πρώτας περιπτώσεις κατόπιν συμφώνου γνώμης Μηχανικού του Δημοσίου ή Δημοτικού ή Κοινοτικού τοιούτου ή ιδιώτου Μηχανικού, δια δε την τρίτην περίπτωσιν, κατόπιν συμφώνου τοιαύτης του Νομιάτρου της περιφερείας της ή Ιατρού του Υγειονομικού Κέντρου και εν ελλείψει τοιούτου κατά την κρίσιν της. Εις πόλεις κωμοπόλεις ή χωρία ένθα λειτουργεί μόνιμος Κινηματογράφος, δεν επιτρέπεται η λειτουργία περιοδευόντων φορητών Κινηματογράφων. Αι εν λόγω άδειαι υπόκεινται εις τέλος χαρτοσήμου συμφώνως τη παρ. 42 του άρθρ. 21 του Νόμ. 2246/52 «περί τροποποιήσεως και συμπληρώσεως των διατάξεων περί τελών χαρτοσήμου και άλλων φορολογικών διατάξεων». Τα άρθρ. 1, 2 και 3 και η παρ. 1 του άρθρ. 4 του Α.Ν. 445/37 δεν ισχύουσιν ως προς την εγκατάστασιν και λειτουργίαν περιοδευόντων φορητών Κινηματογράφων, περί ων εφαρμόζονται τα εν τη παρούση οριζόμενα. Κατά τα λοιπά ισχύουσιν άπασαι αι διατάξεις του ανωτέρω Α.Νόμου. Οι προς τον σκοπόν της διαφωτίσεως του πληθυσμού κατ’ εντολήν Κρατικής Αρχής περιοδεύοντες φορητοί Κινηματογράφοι, οίτινες θα λειτουργώσιν υπ’ ευθύνην του κατά τόπους εκπροσώπου της διαταξάσης την προβολήν Κρατικής Αρχής      υπάγονται       εις       τας       διατυπώ(Αντί της σελ.382,01 (α) Σελ.382,01 (β) 277-009 σεις της παρούσης μόνον όσον αφορά την καταλληλότητα του χώρου προβολής από απόψεως ασφαλείας, ανέσεως και υγιεινής των θεατών. Η υπ’ αριθ. 36/30/184 και από 31.8.1953 ομοία ημών καταργείται. 